ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στο οδικό δίκτυο της Ευρωπαϊκής Ένωσης ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΟΔΗΓΙΑΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στο οδικό δίκτυο της Ευρωπαϊκής Ένωσης

1. Ιστορικο

1. Η Επιτροπή υπέβαλε στις 11 Μαρτίου 1998 την πρόταση οδηγίας της σχετικά με τον οδικό τεχνικό έλεγχο των οχημάτων επαγγελματικής χρήσεως που κυκλοφορούν στην Ευρωπαϊκή Ένωση (COM(1998)117-C4-0346/98-1998/0097(COD)) [1].

[1] ΕΕ αριθ. C 190, της 18.6.1998, σ. 10.

2. Η Οικονομική και Κοινωνική Επιτροπή εξέδωσε την ευνοϊκή της γνώμη στις 29 Ιουλίου 1998 [2].

[2] ΕΕ αριθ. C 407, της 28.12.1998, σ. 112.

3. Το Ευρωπαϊκό Κοινοβούλιο εξέδωσε τη γνώμη του επί της πρότασης, σε πρώτη ανάγνωση, στις 9 Φεβρουαρίου 1999 [3].

[3] ΕΕ αριθ. C 150, της 28.5.1999, σ. 27.

4. Η Επιτροπή των Περιφερειών εξέδωσε τη γνώμη της επί της προτάσεως στις 22 (επτέμβριου 1999.

5. Η τροποποιημένη πρόταση της Επιτροπής προωθήθηκε στο Συμβούλιο στις 15 Οκτωβρίου 1999.

6. Το Συμβούλιο ενέκρινε την κοινή του θέση στις 2 Δεκεμβρίου 1999 [4].

[4] ΕΕ αριθ. C 29, της 01.2.2000, σ. 1.

7. Το Ευρωπαϊκό Κοινοβούλιο προχώρησε στη δεύτερη ανάγνωσή του, στις 14 Μαρτίου 2000 [5].

[5] ...

2. Σκοπός της πρότασης της Επιτροπής

Με την πρόταση αυτή συμπληρώνεται η οδηγία 96/96/EΚ στην οποία προβλέπεται ότι τα οχήματα επαγγελματικής χρήσεως υπόκεινται ετησίως σε τεχνικό έλεγχο ο οποίος διεξάγεται σε κέντρα δοκιμών. Σκοπός της πρότασης αυτής είναι η καθιέρωση απροσδόκητων ελέγχων οδικής ασφαλείας, εν μέρει εξ αιτίας των χιλιομετρικών αποστάσεων που καλύπτονται από τα οχήματα αυτά κάθε χρόνο, αλλά και εν μέρει λόγω του αριθμού των ελαττωμάτων που είναι δυνατόν να εξακριβωθούν με τον τρόπο αυτό, τα οποία μπορεί να αποκρύβονται κατά τη διεξαγωγή των ετήσιων ελέγχων οδικής ασφαλείας. Με την πρόταση αυτή θα βελτιωθούν οι συνθήκες συντήρησης των βαρέων οχημάτων επαγγελματικής χρήσεως στις οδικές αρτηρίες της Κοινότητας, με ευεργετικά αποτελέσματα για την οδική ασφάλεια και την προστασία του περιβάλλοντος.

3. Παρατηρήσεις επί της τροπολογίας του Κοινοβουλίου σε δεύτερη ανάγνωση

3.1 Γενικές παρατηρήσεις

Η Επιτροπή είναι της γνώμης ότι οι τροπολογίες που διατύπωσε το Κοινοβούλιο επί της κοινής θέσης του Συμβουλίου ευθυγραμμίζονται με τους στόχους της πρότασής της.

3.2 Οι τροπολογίες που προτάθηκαν από το Κοινοβούλιο έχουν ως εξής

Τροπολογία 1 Αιτιολογική σκέψη 2

>ΘΕΣΗ ΠIΝΑΚΑ>

Τροπολογία 2 Άρθρο 9α

>ΘΕΣΗ ΠIΝΑΚΑ>

3.3 Παρατηρήσεις της Επιτροπής επί των τροπολογιών

Η Επιτροπή δύναται να κάνει αποδεκτές τις τροπολογίες αυτές, βασιζόμενη στο γεγονός ότι η τροπολογία 1 αποτελεί βελτίωση του κειμένου της αιτιολογικής σκέψης, ενώ με την τροπολογία 2 εισάγεται εκ νέου το πνεύμα ενός άρθρου που είχε διαγράψει το Συμβούλιο από την αρχική πρόταση.

4. Γενικα συμπεράσματα

Η Επιτροπή είναι της άποψης ότι η κοινή θέση του Συμβουλίου, από κοινού με την τροπολογία που επέφερε το Κοινοβούλιο σε δεύτερη ανάγνωση, ευθυγραμμίζονται με τους στόχους της πρότασης.

Η Επιτροπή αποδέχεται, ως εκ τούτου, την τροποποίηση που επιφέρεται στην κοινή θέση του Συμβουλίου από την τροπολογία του Κοινοβουλίου.